CELEX: 
Language: hr
Date: 2018-01-23 00:00:00
Title: DELEGIRANA UREDBA KOMISIJE (EU) …/... o izmjeni Priloga I. Uredbi (EZ) br. 443/2009 Europskog parlamenta i Vijeća s obzirom na promjenu mase novih osobnih automobila registriranih 2014., 2015. i 2016. (Tekst značajan za EGP)

OBRAZLOŽENJE
            
            
               1.KONTEKST DELEGIRANOG AKTA
            
            
               Ciljne vrijednosti emisija CO2 koje proizvođači novih osobnih automobila trebaju postići određene su kao funkcija prosječne mase voznog parka i emisija CO2 tih vozila. Kako bi se osiguralo da se nastavi postizati razina smanjenja iz Uredbe (EZ) br. 443/2009, potrebno je uzeti u obzir razvoj mase novih osobnih automobila registriranih u Uniji. Referentnu prosječnu vrijednost mase (izraženu kao vrijednost M0 u formulama za izračun ciljnih vrijednosti iz Priloga I. toj Uredbi) stoga je potrebno prilagoditi svake tri godine počevši od 31. listopada 2014. 
            
            
               Nova se vrijednost temelji na praćenju mase u voznom stanju novih vozila u kalendarskim godinama 2014., 2015. i 2016. Nova vrijednost izračunana je korištenjem samo onih vrijednosti mase koje predmetni proizvođači vozila mogu potvrditi, isključujući pritom vrijednosti mase koje su bile očito netočne i vrijednosti koje se odnose na vozila koja su bila izvan područja primjene Uredbe.
            
            
               2.SAVJETOVANJA PRIJE DONOŠENJA AKTA
            
            
               Zatraženo je mišljenje Stručne skupine za emisije CO2 iz motornih vozila, i ona je podržala pristup za izračun prilagodbe prosječne vrijednosti mase.
            
            
               3.PRAVNI ELEMENTI DELEGIRANOG AKTA
            
            
               Formula za izračun ciljnih vrijednosti izmijenjena je u cilju primjene nove vrijednosti M0 od 1. siječnja 2019. 
            
            
               DELEGIRANA UREDBA KOMISIJE (EU) …/...
            
            
               оd 23.1.2018.
            
            
               o izmjeni Priloga I. Uredbi (EZ) br. 443/2009 Europskog parlamenta i Vijeća s obzirom na promjenu mase novih osobnih automobila registriranih 2014., 2015. i 2016.
               
                  (Tekst značajan za EGP)
               
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila
                  1
               , a posebno njezin članak 13. stavak 2. treći podstavak,
            
            
               budući da:
            
            
               (1)Prosječna vrijednost mase koja se koristi za izračun specifičnih emisija CO2 za svaki novi osobni automobil treba se prilagoditi svake tri godine kako bi se uzele u obzir promjene u prosječnoj masi novih vozila registriranih u Uniji. 
            
            
               (2)Iz praćenja mase u voznom stanju novih osobnih automobila registriranih u Uniji u kalendarskim godinama 2014., 2015. i 2016. vidljivo je da se prosječna masa smanjila te da je vrijednost M0 iz točke 1. Priloga I. Uredbi (EZ) br. 443/2009 potrebno stoga prilagoditi.
            
            
               (3)Novu je vrijednost potrebno utvrditi uzimajući u obzir samo one vrijednosti koje predmetni proizvođači mogu potvrditi, isključujući iz izračuna vrijednosti koje su očito bile netočne, tj. vrijednosti manje od 500 kg, kao i vrijednosti koje se odnose na vozila koja su bila izvan područja primjene Uredbe (EZ) br. 443/2009. Nadalje, nova bi se vrijednost trebala temeljiti na ponderiranoj prosječnoj vrijednosti uzimajući u obzir broj novih osobnih automobila registriranih u Uniji u kalendarskim godinama 2014., 2015. i 2016. 
            
            
               (4)U tom smislu vrijednost M0 koja će se primjenjivati od 2019. potrebno je smanjiti za 12,52 kg, odnosno s 1392,4 na 1379,88 kg.
            
         
         
            
               (5)Prilog I. Uredbi (EZ) br. 443/2009 trebalo bi stoga na odgovarajući način izmijeniti,
            
            
               DONIJELA JE OVU UREDBU:
            
            
               Članak 1.
            
            
               Točka 1. Priloga I. Uredbi (EZ) br. 443/2009 mijenja se kako slijedi:
            
            
               1. umeće se sljedeća točka (ba):
            
            
               „(ba)
                     Od 2019. godine:
            
            
               Specifične emisije CO2 = 130 + a × (M – M0)
            
            
               pri čemu je:
            
            
               M
                     = masa vozila u kilogramima (kg)
            
            
               M0
                     = 1379,88
            
            
               a
                     = 0,0457”
            
            
               2. u točki (c) vrijednost M0 zamjenjuje se sljedećim:
            
            
               „M0
                     = 1379,88”.
            
            
               Članak 2.
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 23.1.2018.
            
            
               
                     Za Komisiju
               
               
                     Predsjednik
                     Jean-Claude JUNCKER
               
            
         
         
            
                  
                     (1)
                  
                        SL L 140, 5.6.2009., str. 1.